Aguascalientes

Aguascalientes (oficialmente ) ye ún de los 31 estaos que, xunto cola Ciudá de Méxicu, formen los Estaos Xuníos Mexicanos. Asitiáu alredor del meridianu 22°N y con una altitú media de 1.950 m sobre'l nivel del mar, ye de clima predominantemente semiáridu (climes Bhs y Bhk de la clasificación de Köppen). Allúgase na fastera septentrional de la rexón de Bajío, nel centru-norte del país, y llenda con Zacatecas al norte, este y oeste, y con Jalisco al sur. En 2019 la so población, la mayoría de la cual vivía na so capital y ciudá principal, Aguascalientes, yera de 1,4 millones d'habitantes. 

Aguascalientes, que recibe'l so nome por l'abondanza de fontes d'agües termales esistentes nel territoriu, ye ún de los estaos más pequeños de Méxicu: concretamente, el 27ᵘ por población y el 29ᵘ por estensión. Sicasí, ye'l 4ᵘ con mayor densidá de población del país, y el so desarrollu económicu de los caberos años ficieron d'elli el 7ᵘ con mayor desarrollu humanu y el 8ᵘ con mayor renta per cápita. Ye, en fin, ún de los más seguros y prósperos del país.

Históricamente l'estáu tenía sonadía pola so industria testil y del ferrocarril, y tamién pola industria vinícola, qu'entá sigue siendo importante. Anguaño, tien un sector industrial diversificáu, que tira con fuercia de la economía d'un estáu que foi'l que más medró del país na década de 2010, y celébrase nelli la Feria Nacional de San Marcos, la mayor del país y una de les mayores d'América Llatina.

 División alministrativa 
El territoriu del estáu divídese en 11 conceyos (municipios).
Códigu 
del INEGIConceyuCapital del conceyuEstensión (km²)Población (2020)001AguascalientesAguascalientes1178,85948.990002AsientosAsientos547,2251.536003CalvilloCalvillo932,6258.250004CosíoCosío129,2117.000005Jesús MaríaJesús María506,32129.929006Pabellón de ArteagaPabellón de Arteaga199,7247.646007Rincón de RomosRincón de Romos376,7757.369008San José de GraciaSan José de Gracia866,089.552009TepezaláTepezalá231,7022.485010El LlanoPalo Alto509,7720.853011San Francisco de los Romo  San Francisco de los Romo  139,5461.997
miniaturadeimagen|Conceyos d'Aguascalientes, identificaos pol so códigu INEGI.

 Referencies 

 Enllaces esternos 

Categoría:Estaos de Méxicu